Γεγονότα Ιουνίου 2019

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Ιούνιο του 2019, συνοδευόμενα από τις πηγές μέσω των οποίων μεταδόθηκαν. 

## 1 Ιουνίου
;Πολιτική και εκλογές
*Ο Ναγίμπ Μπουκέλε ορκίζεται Πρόεδρος του Ελ Σαλβαδόρ. (Fox News)

;Διεθνείς σχέσεις
*Ολοκληρώνεται στη Μέκκα η σύνοδος κορυφής του Οργανισμού Ισλαμικής Διάσκεψης. Ο Οργανισμός αναφέρει ότι δεν πρόκειται να δεχτεί οποιαδήποτε απόφαση για αλλαγή στο νόμιμο και δημογραφικό καθεστώς των Υψιπέδων του Γκολάν στη Συρία, η οποία καταδικάζει οποιαδήποτε πρόταση υιοθετημένη από διεθνές σώμα που υποστηρίζει τη συνέχιση της κατοχής των παλαιστινιακών εδαφών. Επίσης, καταδικάζει τις απάνθρωπες συνθήκες στις οποίες ζουν οι Μουσουλμάνοι Ροχίνγκια.(Reuters) (Reuters²) (Reuters³)

;Αθλητισμός
*Η Λίβερπουλ νικά 2-0 στη Μαδρίτη την Τότεναμ και κατακτά το ΟΥΕΦΑ Τσάμπιονς Λιγκ του ποδοσφαίρου, για την αγωνιστική περίοδο 2018-19. (kathimerini.gr)
*Ο Άντι Ρουίς τζούνιορ γίνεται ο πρώτος μεξικανικής καταγωγής πυγμάχος που κατακτά τον παγκόσμιο τίτλο βαρέων βαρών. Ο Ρουίς κέρδισε τον Άντονι Τζόσουα με νοκάουτ στον 7ο γύρο και στέφθηκε παγκόσμιος πρωταθλητής IBF, WBA και WBO σε μία από τις μεγαλύτερες εκπλήξεις όπως περιγράφηκε στην ιστορία της πυγμαχίας βαρέων βαρών. (Sky News)

## 2 Ιουνίου
;Πολιτική και εκλογές
*Ελληνικές αυτοδιοικητικές εκλογές (2019):
**Στις κάλπες προσέρχονται ξανά οι Έλληνες και Ελληνίδες ψηφοφόροι, για τη διεξαγωγή του δεύτερου γύρου των αυτοδιοικητικών εκλογών σε επτά από τις 13 περιφέρειες και σε 229 από τους 332 δήμους της χώρας, με τη συμμετοχή να καταγράφεται πολύ χαμηλή. (kathimerini.gr)
*Ο πρώην Βασιλιάς της Ισπανίας, Χουάν Κάρλος, αποσύρεται πλήρως από τη δημόσια ζωή της ιβηρικής χώρας.
(The TOC)
*Στη διάρκεια της επίσκεψής του στη Ρουμανία, ο Πάπας Φραγκίσκος ζητά συγνώμη εκ μέρους της Ρωμαιοκαθολικής Εκκλησίας για τους Ρομά και ζητά συγχώρεση για όλες τις φορές της ιστορίας έγιναν διακρίσεις και κακομεταχείριση σε Ρομά. Επίσης, αγιοποιεί επτά επισκόπους της Ανατολικής Καθολικής Εκκλησίας, οι οποίοι είχαν φυλακιστεί για προδοσία και βασανιστεί επί του κομουνιστικού καθεστώτος. Όλοι πέθαναν στην απομόνωση και η ταφή τους έγινε μυστικά. (Reuters) (BBC)

;Πόλεμος και επιθέσεις
*Εμφύλιος πόλεμος της Συρίας:
**Το Ισραήλ σκοτώνει 10 άτομα σε αεροπορικές επιδρομές εναντίον συριακών στόχων στα Υψίπεδα του Γκολάν σε αντίποινα για την εκτόξευση δύο ρουκετών στο Όρος Χέρμον αργά το Σάββατο. (''The Guardian'')
**Σε βομβιστική επίθεση με παγιδευμένο αυτοκίνητο στην πόλη Αζάζ σκοτώνονται 21 άτομα και πολλά τραυματίζονται. (DW)
*Δημοψήφισμα του Αγίου Μαρίνου (2019)
**Οι ψηφοφόροι στον Άγιο Μαρίνο ψηφίζουν να τερματιστούν οι διακρίσεις με βάση τον σεξουαλικό προσανατολισμό και να ξεκινήσει μία λαϊκή πρωτοβουλία για τη μεταρρύθμιση του εκλογικού συστήματος. (''Euronews'')

## 3 Ιουνίου
;Πόλεμος και επιθέσεις
*Στο Λίβανο ένοπλος σκοτώνει 4 αξιωματικούς και τραυματίζει άλλους 2 και στη συνέχεια ανατινάζεται στην Τρίπολη. (BBC)

;Καταστροφές και δυστυχήματα
*Εξαφανίζεται αεροσκάφος της ινδικής πολεμικής αεροπορίας τύπου Αντόνοφ An-32 λίγο μετά την απογείωσή του από την αεροπορική βάση στο Άσαμ. Και τα 13 άτομα που επιβαίνουν σε αυτό φέρονται νεκρά. (India Today)

## 4 Ιουνίου
;Διεθνείς σχέσεις
*Οι Ηνωμένες Πολιτείες ανακοινώνουν νέους ταξιδιωτικούς περιορισμούς για την Κούβα. (BBC) (AP μέσω WKYT-TV)
*Η Βραζιλία επιβεβαιώνει το κλείσιμο 5 πρεσβειών, στις χώρες: Άγιο Βικέντιο και Γρεναδίνες, Άγιο Χριστόφορο και Νέβις, Αντίγκουα και Μπαρμπούντα, Γρενάδα και Δομινίκα. Ο πρώην πρόεδρος Λουίς Ινάσιο Λούλα Ντα Σίλβα είχε ανοίξει περισσότερες από 65 πρεσβείες σε μία προσπάθεια να βελτιώσει τους πολιτικούς και οικονομικούς δεσμούς με τη Βραζιλία. (teleSUR) 
*Ο Νιγηριανός διπλωμάτης Τιτζάνι Μουχάμαντ-Μπάντε εκλέγεται πρόεδρος της Γενικής Συνέλευσης των Ηνωμένων Εθνών, αναλαμβάνοντας καθήκοντα τον Σεπτέμβριο και θα διαδεχθεί την Περουβιανή Μαρία Φερνάντα Εσπινόσα. (''UN News'')

;Νόμος και έγκλημα
*Σε επεισόδιο μαζικών πυροβολισμών στο Ντάργουιν του Βορείου Διαμερίσματος στην Αυστραλία, σκοτώνονται 4 άτομα και ένα ακόμα τραυματίζεται σε 5 διαφορετικές τοποθεσίες. Συλλαμβάνεται ένας 45χρονος ύποπτος ως δράστης και οι αρχές ανακοινώνουν ότι το συμβάν δεν σχετίζεται με την τρομοκρατία. (ABC News) (BBC)
*Οι αρχές στο νησί Τζέρσεϊ κατάσχουν το ποσό των 267 εκατ. $ (210 εκατ. λίρες) από λογαριασμό στην τράπεζα Doraville Properties Corporation, ο οποίος ανήκε στον (αποβιώσαντα το 1998) πρώην αρχηγό του στρατού και πρώην πρόεδρο της Νιγηρίας και δικτάτορα, Σάνι Αμπάτσα, σε εκτέλεση δικαστικών αποφάσεων για την κλοπή δισεκατομμυρίων δολαρίων και το ξέπλυμά τους μέσω των ΗΠΑ προς τα νησιά της Μάγχης. (BBC) (''Metro'')

;Πολιτική και εκλογές
*Δεκάδες χιλιάδες ατόμων εορτάζουν στο Χονγκ Κονγκ την 30ή επέτειο από τη Σφαγή της Πλατείας Τιεν Ανμέν στη διάρκεια διαδηλώσεων στο Πεκίνο. Το Χονγκ Κονγκ και το Μακάο είναι τα μοναδικά μέρη όπου οι Κινέζοι επιτρέπεται να εορτάζουν την εν λόγω επέτειο νόμιμα και ανοικτά. Στην Κίνα, απαγορεύεται κάθε εορτασμός και αναφορά στα γεγονότα του 1989. (BBC)

## 5 Ιουνίου
;Πόλεμος και επιθέσεις
*Σφαγή του Χαρτούμ
**Η Κεντρική Επιτροπή των Γιατρών του Σουδάν αναφέρει ότι ο αριθμός των ατόμων που σκοτώθηκαν από παραστρατιωτικούς αυτήν την εβδομάδα στην αφρικανική χώρα είναι τουλάχιστον 100. (BBC)
**Αξιωματούχος του Σουδάν αρνείται ότι οι νεκροί ήταν 100, κάνοντας λόγο για το πολύ 46 θύματα. (BBC)

;Οικονομία
*Το YouTube ανακοινώνει νέα πολιτική που αφορά την έκφραση μίσους και τις λεκτικές παρενοχλήσεις σε βίντεο, σβήνοντας εκείνα που έχουν νεοναζιστικό και ρατσιστικό περιεχόμενο. (CNET)

;Πολιτική και εκλογές
*Δανικές γενικές εκλογές 2019
**Οι κεντροαριστεροί Σοσιαλδημοκράτες κερδίζουν τις 48 από τις συνολικά 179 έδρες στο Κοινοβούλιο της Δανίας (Folketing), έπειτα από τη διεξαγωγή των γενικών εκλογών. Ο Φιλελεύθερος πρωθυπουργός Λαρς Λόκε Ράσμουσεν παραδέχεται την ήττα του, ανοίγοντας το δρόμο για τον ηγέτη των σοσιαλδημοκρατών Μέτε Φρεντέρικσεν, ο οποίος στα 41 του χρόνια θα γίνει ο νεότερος σε ηλικία πρωθυπουργός στη χώρα. (''The Local'') (''EUobserver'')
*Ο πρόεδρος του Περού Μαρτίν Βισκάρα κερδίζει ψήφο εμπιστοσύνης στο Κογκρέσο. (Reuters) 

## 6 Ιουνίου

;Διεθνείς σχέσεις
*Η Αφρικανική Ένωση εκδιώκει από τους κόλπους της το Σουδάν, έπειτα από τον θάνατο δεκάδων διαδηλωτών από τις φιλοκυβερνητικές δυνάμεις στην πρωτεύουσα Χαρτούμ. (BBC)

;Νόμος και έγκλημα
*Ο Νιλς Χέγκελ, ο μεγαλύτερος κατά συρροή δολοφόνος στη μεταπολεμική Γερμανία, καταδικάζεται σε ισόβια κάθειρξη για 85 δολοφονίες. (DW)

;Πολιτική και εκλογές
*Το Εργατικό Κόμμα είναι ο νικητής της επαναληπτικής εκλογής για την έδρα στην εκλογική περιφέρεια Πέτερμπορο. Η έδρα ήταν κενή μετά τον εξαναγκασμό σε παραίτηση της πρώην βουλευτή, Φιόνα Ονασάνια. (''The Guardian'')
*Γενικές εκλογές της Δανίας (2019)
**Έπειτα από την ήττα του κόμματός του στις γενικές εκλογές, παραιτείται ο πρωθυπουργός Λαρς Λόκε Ράσμουσεν αλλά θα παραμείνει υπηρεσιακά στην κυβέρνηση μέχρι την εκλογή αντικαταστάτη. (CBC)
*Στο Περού, η κυβέρνηση του προέδρου Μαρτίν Βισκάρα αποφασίζει να επιβάλλει το μέτρο να διαθέτουν υποχρεωτικά ανθρωπιστική βίζα και διαβατήριο όσοι Βενεζουελανοί μετανάστες επιθυμούν να εισέλθουν στο Περού. Προηγήθηκε η απέλαση 140 πολιτών της Βενεζουέλας με ποινικά μητρώα στην αστυνομία και εν μέσω μιας αυξανόμενης άρνησης των μεταναστών από τον περουβιανό πληθυσμό. (Perú 21)  (Gestión) (El Comercio)

## 7 Ιουνίου
;Πόλεμος και επιθέσεις
*Έπειτα από αποτυχημένες επιθέσεις εναντίον συριακών στρατευμάτων σκοτώνονται 120 αντάρτες στη βορειοδυτική κυβερνητική επαρχία Χαμά. (''Al-Masdar News'') 

;Καταστροφές και δυστυχήματα
*Τουλάχιστον 17 άνθρωποι σκοτώνονται όταν λεωφορείο πέφτει πάνω σε μία οδική σήμανση καθώς κατευθυνόταν από τη Μουσκάτ προς το Ντουμπάι. (real.gr)
*Τρία άτομα μέλη σωστικού συνεργείου πεθαίνουν κατά το πέρασμα της καταιγίδας Μιγκέλ, που έπληξε την περιοχή των δυτικών ακτών της Γαλλίας. Η καταιγίδα έπληξε την Ισπανία, την Ολλανδία και τη νότια Αγγλία και Ουαλία. (BBC) (AccuWeather)

;Υγεία
*Στο Ηνωμένο Βασίλειο, τρεις ασθενείς μολύνονται από το βακτήριο *[[λιστέρια]]*, που συνδέεται με την κατανάλωση προσυσκευασμένων σάντουιτς. (BBC) (CNN)

;Πολιτική και εκλογές
*Η πρωθυπουργός Τερέζα Μέι παραιτείται από την ηγεσία του Συντηρητικού Κόμματος. (BBC)
*Κρίση στη Βενεζουέλα
**Τα Ηνωμένα Έθνη αναφέρουν ότι περισσότεροι από 4 εκατ. Βενεζουελανοί έχουν εγκαταλείψει τη χώρα τους εξαιτίας της ανθρωπιστικής και οικονομικής κρίσης. (BBC)

;Αθλητισμός
*Αρχίζει το Παγκόσμιο Κύπελλο Ποδοσφαίρου Γυναικών με τη διοργανώτρια Γαλλία να κερδίζει με 4-0 τη Νότια Κορέα.(Reuters)

## 8 Ιουνίου
;Αθλητισμός
*Η πρώην επαγγελματίας παίκτρια του κρίκετ Άσλεϊ Μπάρτι από την Αυστραλία κερδίζει το μονό γυναικών στο Ρολάν Γκαρός, επικρατώντας στον τελικό της Τσέχας Μαρκέτα Βοντρουσόβα (6-1, 6-3).(euronews.com)

## 9 Ιουνίου

;Πολιτική και εκλογές
*Προεδρικές εκλογές του Καζακστάν (2019)
**Ο Κασίμ-Τζομάρτ Τοκάγιεφ εκλέγεται πρόεδρος του Καζακστάν. Οι εκλογές επισκιάζονται από τις αθρόες συλλήψεις περισσότερων των 500 διαδηλωτών και δεν ανακηρύχθηκαν πλήρως δημοκρατικές από τους παρατηρητές του ΟΑΣΕ. (DW)
*Προεδρική κρίση της Μολδαβίας:
**Το Συνταγματικό Δικαστήριο της Μολδαβίας διαλύει το εθνικό κοινοβούλιο και απομακρύνει από τη θέση του τον Μολδαβό πρόεδρο Ιγκόρ Ντοντόν, διορίζοντας στη θέση του τον πρώην πρωθυπουργό Πάβελ Φίλιπ. Η κίνηση αμφισβητείται από τον Ντοντόν και το Κοινοβούλιο της Μολδαβίας, ξεκινώντας μια συνταγματική κρίση. (Reuters) (DW)
*Στους δρόμους του Χονγκ Κονγκ περισσότερα από 1 εκατ. άτομα διαδηλώνουν την αντίθεσή τους σε έναν αμφιλεγόμενο νόμο, με τον οποίο θα επιτραπεί στην πόλη να εκδίδει δραπέτες προς την Κίνα. (CNN)

;Αθλητισμός
*Πρωτάθλημα Εθνών ΟΥΕΦΑ 2018–19:
**Η διοργανώτρια εθνική ομάδα ποδοσφαίρου ανδρών της Πορτογαλίας νικά 1-0 την Ολλανδία στον τελικό και κατακτά το παρθενικό πρωτάθλημα Εθνών της ΟΥΦΕΑ για το 2018–19. (''Newsday'')
* Ο Ισπανός τενίστας Ραφαέλ Ναδάλ νικά τον Αυστριακό Ντομινίκ Τιμ 6–3, 5–7, 6–1, 6–1 και κατακτά τον 12ο τίτλο του στο μονό ανδρών του Ρολάν Γκαρός και τον 18ο τίτλο του Γκραντ Σλαμ. (''The New York Times'')

## 10 Ιουνίου
;Πόλεμος και επιθέσεις
*Σε επίθεση που σημειώνεται σε χωριό κοντά στην πόλη Σανγκά του Μαλί σκοτώνονται 95 χωρικοί Ντογκόν. Ο δήμαρχος κατηγορεί τους ντόπιους Φουλανί. (BBC)
*Μαχητές της οργάνωσης Μπόκο Χαράμ επιτίθενται στην πόλη Νταράκ του Καμερούν στα σύνορα με τη Λίμνη Τσαντ, σκοτώνοντας 21 στρατιώτες και 16 πολίτες. Σκοτώθηκαν επίσης πολλά μέλη της Μπόκο Χαράμ. (xinhuanet) 

;Καταστροφές και δυστυχήματα
*Από έκρηξη που οφείλεται σε ατύχημα σε κτήριο στη Ρόκα ντι Πάπα της Ιταλίας σκοτώνεται ένας άντρας και τραυματίζονται άλλα 15. (Corriere della Sera)

;Πολιτική και εκλογές
*Ο Νετσερβάν Μπαρζανί ορκίζεται ως ο νέος Πρόεδρος του Ιρακινού Κουρδιστάν. (Rudaw)

## 11 Ιουνίου

;Καταστροφές και δυστυχήματα
*Τε΄σσερις σοροί ανασύρονται από τα σωστικά συνεργεία κατά την ανέλκυση του ναυαγίου του *Hableány*, το οποίο βυθίστηκε στον Δούναβη τον περασμένο μήνα. Εξακολουθούν να αγνοούνται άλλα τέσσερα άτομα. (BBC)

;Νόμος και έγκλημα
*Δικαιώματα ΛΟΑΤ στην Μποτσουάνα
**Η Μποτσουάνα αποποινικοποιεί την ομοφυλοφιλία. (BBC News)
*Η Σαμόα απαγορεύει την ταινία *[[Rocketman (ταινία)|Rocketman]]* για τις αναπαραστάσεις ομοφυλοφιλικού σεξ. (BBC)

;Αθλητισμός
*Παγκόσμιο Πρωτάθλημα Ποδοσφαίρου Γυναικών 2019
**Οι ΗΠΑ νικούν με 13–0 την Ταϊλάνδη πετυχαίνοντας ένα ρεκόρ διαφοράς αγώνα τόσο σε άντρες όσο και σε γυναίκες για νίκη σε αγώνα Παγκοσμίου Κυπέλλου. (Yahoo! Sports)

## 12 Ιουνίου
;Καταστροφές και δυστυχήματα
*Από τη βύθιση ταχύπλοου που μετέφερε πρόσφυγες στα ανοικτά των ακτών της Βενεζουέλας καθ' οδόν προς το Κουρασάο περισσότεροι από 50 άνθρωποι αγνοούνται. (BBC)
*Ανευρίσκονται τα συντρίμμια του αεροσκάφους τύπου An-32 στην Αρουνατσάλ Πραντές με νεκρά όλα τα 13 άτομα που επέβαιναν σε αυτό. India Today

;Νόμος και έγκλημα
*Δικαιώματα ΛΟΑΤ στον Ισημερινό
**Το Ανώτατο Δικαστήριο του Ισημερινού νομιμοποιεί τους γάμους μεταξύ ομοφύλων. (France24)

;Αθλητισμός
* Στο χόκεϊ επί πάγου οι St. Louis Blues νικούν τους Boston Bruins με 4 νίκες έναντι 3, κατακτώντας το πρώτο τους Κύπελλο Στάνλεϊ. (CBS Sports)

## 13 Ιουνίου
;Πόλεμος και επιθέσεις
*Δύο δεξαμενόπλοια πετρελαίου, ένα νορβηγικό και ένα ιαπωνικό, καταστρέφονται και εγκαταλείπονται μετά την επίθεση που υφίστανται στον Κόλπο του Ομάν. Όλα τα μέλη του πληρώματος διασώζονται. Ο Αμερικανός υπουργός Εξωτερικών Μάικ Πομπέο και ο υπουργός Εξωτερικών της Σαουδικής Αραβίας Αντέλ αλ Τζουμπέιρ κατηγορούν ευθέως το Ιράν ότι κρύβεται πίσω από τις επιθέσεις σε αμφότερα τα πλοία. Ιρανοί αξιωματούχοι απορρίπτουν τις αμερικανικές κατηγορίες. (BBC) (Reuters)

;Αθλητισμός
*Τελικοί του NBA
**Στην καλαθοσφαίριση, οι Τορόντο Ράπτορς νικούν τους Γκόλντεν Στέιτ Γουόριορς με 4 παιχνίδια έναντι 2 και κατακτούν το πρώτο τους πρωτάθλημα NBA. Είναι η πρώτη ομάδα εκτός ΗΠΑ που κατακτούν τον τίτλο NBA και η πρώτη από τον Καναδά που κερδίζει τους τελικούς του εν λόγω πρωταθλήματος.  (Business Insider)

## 14 Ιουνίου
;Καταστροφές
*Τουλάχιστον 61 άτομα πέθαναν και 356.000 υποχρεώθηκαν να εγκαταλείψουν τα σπίτια τους εξαιτίας των σφοδρών βροχοπτώσεων και πλημμυρών που έπληξαν τη νότια και κεντρική Κίνα αυτή την εβδομάδα. (Al Jazeera)

;Πολιτική και εκλογές
*Σε απάντηση στην αμφιλεγόμενη πρόταση της κυβέρνησης Μπολσονάρο στη Βραζιλία για μεταρρυθμίσεις και περικοπές στον εκπαιδευτικό προϋπολογισμό, περισσότεροι από 40 εκατομμύρια εργατών κατέρχεται σε γενική απεργία στη νοτιοαμερικανική χώρα. Επίσης, διαδηλώσεις λαμβάνουν χώρα σε περισσότερες από 80 πόλεις ανά τη Βραζιλία. (France24)

## 15 Ιουνίου
;Πόλεμος και επιθέσεις
*Από έκρηξη βόμβας που πλήττει το όχημά τους σκοτώνονται 12 Κενυάτες αστυνομικοί στην ανατολική κομητεία Γουαζίρ κοντά στα σύνορα με τη Σομαλία.Η αστυνομία υποπτεύεται την οργάνωση Αλ Σεμπάμπ. (BBC) (Region week) 
*Στην πρωτεύουσα της Σομαλίας Μογκαντίσου σκοτώνονται 11 άτομα και 25 τραυματίζονται σε δύο βομβιστικές επιθέσεις, πράξεις των ισλαμιστών της Αλ Σεμπάμπ. (Time) (Al Jazeera)

;Πολιτική και εκλογές
*Ορκίζεται η πρώτη γυναίκα πρόεδρος της Σλοβακίας, η Ζουζάνα Τσαπούτοβα, η οποία γίνεται και το νεότερο σε ηλικία πρόσωπο στη θέση αυτή, στα 45 της χρόνια. (''Euronews'')

## 16 Ιουνίου

;Πόλεμος και επιθέσεις
*Την περασμένη εβδομάδα, περισσότεροι από 160 άνθρωποι σκοτώθηκαν και 40 χωριά καταστράφηκαν σε επιθέσεις μεταξύ φυλών στη Λαϊκή Δημοκρατία Κονγκό. (Al Jazeera)\

;Καταστροφές και δυστυχήματα
*Μαζική διακοπή ρεύματος πλήττει την Αργεντινή, τη νότια Βραζιλία και την Ουρουγουάη, αφήνοντας εκατομμύρια νοικοκυριών χωρίς ηλεκτρικό. (''The New York Times'')

;Πολιτική και εκλογές
*Γενικές εκλογές της Γουατεμάλας (2019)
**Οι πολίτες της Γουατεμάλας προσέρχονται στις κάλπες για να εκλέξουν τον επόμενο πρόεδρο και τα νέα μέλη του Κογκρέσου. (BBC)
*Μαζική και ειρηνική διαδήλωση γίνεται στο Χονγκ Κονγκ, παρά τη χθεσινή απόσυρση του νομοσχεδίου που αφορά τις εκδόσεις.Γύρω στα 2 εκατομμύρια ατόμων φέρονται να διαδηλώνουν στην πλατεία της Νίκης, αριθμός, που αν επιβεβαιωθεί, σημαίνει ότι είναι η μεγαλύτερη πορεία στα χρονικά. Η ηγέτης του Χονγκ Κονγκ Κάρι Λαμ απολογείται που πρότεινε το επίμαχο νομοσχέδιο. Η αστυνομία αναφέρει ότι οι διαδηλωτές ήσαν το πολύ 338.000. (BBC)

;Αθλητισμός
*Η Toyota Gazoo Racing κερδίζει το ράλι 24 ωρών του Λε Μαν για το 2019. (The Guardian)
* Ο Γκάρι Γούντλαντ κερδίζει το πρώτο του Αμερικανικό Όπεν στο γκολφ στην Πιμπλ Μπιτς της Καλιφόρνια. (AP via ESPN)

## 17 Ιουνίου
;Πόλεμος και επιθέσεις
*Τρεις βομβιστές καμικάζι ανατινάζονται μπροστά σε πολλούς φιλάθλους του ποδοσφαίρου, σκοτώνοντας 30 άτομα και τραυματίζοντας άλλα 40 στην πόλη Κοντούγκα της Νιγηρίας. (BBC)

;Καταστροφές και δυστυχήματα
*Από σεισμική δόνηση μεγέθους 5,8 βαθμών της κλίμακας Ρίχτερ στο Σιτσουάν της Κίνας σκοτώνονται 13 άνθρωποι και άλλοι 199 τραυματίζονται. (China Plus)

;Υγεία και περιβάλλον
**Ο αριθμός των νεκρών παιδιών στην Ινδία λόγω του συνδρόμου οξείας εγκεφαλίτιδας έφτασε τα 100 έπειτα από την επιδημία που ξέσπασε στο Μπιχάρ.(BBC)

;Νόμος και έγκλημα
*Δώδεκα άτομα σκοτώνονται και δεκάδες άλλων τραυματίζονται όταν επιβάτης λεωφορείου αρπάζει το τιμόνι στη Δυτική Ιάβα της Ινδονησίας, προκαλώντας την ανατροπή του οχήματος. (BBC)

## 18 Ιουνίου

;Πόλεμος και επιθέσεις
*Μία εβδομάδα έπειτα από τον θάνατο 35 ατόμων σε άλλη επίθεση, 41 άτομα σκοτώνονται σε επίθεση που σημειώνεται στο Γιορό του Μάλι. Στόχος των δραστών, οι οποίοι επέβαιναν σε μοτοσικλέτες, ήταν πρώτιστα τα χωριά όπου ζουν άτομα που ανήκουν στην εθνοτική ομάδα Ντογκόν. (CNN)

## 19 Ιουνίου

;Καταστροφές
*Προσφυγική κρίση στη Βενεζουέλα
**Τα Ηνωμένα Έθνη προβλέπουν ότι περισσότεροι από 5 εκατομμύρια Βενεζουελανοί, ποσοστό άνω του 15% του πληθυσμού της χώρας, θα έχουν εγκαταλείψει τη χώρα ως το τέλος του 2019 από τότε που άρχισε η κρίση στη Βενεζουέλα—ο συνολικός αριθμός στα τέλη του 2018 ήταν 3,3 εκατομμύρια. 1.000.000 από αυτούς έχουν φύγει από τον Νοέμβριο, με τον καθημερινό μέσο όρο των 5.000 αναχωρήσεων. Επιπρόσθετα, άνω του 20% των αιτήσεων ασύλου διεθνώς προς τα Ηνωμένα Έθνη είναι από Βενεζουελανούς: μόνο το έτος 2018, ο αριθμός των αιτούντων ήταν 350.000. (''Financial Times'')

## 20 Ιουνίου
;Καταστροφές και δυστυχήματα
*Τουλάχιστον 44 άτομα σκοτώνονται όταν λεωφορείο που μεταφέρει τουλάχιστον 60 κάνει βουτιά σε χαράδρα στην περιφέρεια Κούλου του ινδικού κρατιδίου Χιματσάλ Πραντές, στα βόρεια της χώρας. (BBC)

;Διεθνείς σχέσεις
*Ο Κινέζος πρόεδρος Σι Τσινπίνγκ φτάνει στη Βόρεια Κορέα για διήμερη επίσημη επίσκεψη και συνομιλίες με τον Βορειοκορεάτη ηγέτη Κιμ Γιονγκ Ουν. (''Los Angeles Times'')

;Πολιτική και εκλογές
*Γενικές εκλογές της Γουατεμάλας (2019)
**Έπειτα από πολλές ημέρες διαφωνιών, καταγγελίες για εκλογική νοθεία και αρκετά προβλήματα με τα πρώτα αποτελέσματα των γενικών εκλογών που διεξήχθησαν την περασμένη Κυριακή, το Ανώτατο Εκλογοδικείο διατάσσει να γίνει εκ νέου έλεγχος στις εκλογικές εγγραφές και αρχίζει τη διαδικασία επανακαταμέτρησης των ψηφοδελτίων. (''Prensa Libre'')

## 21 Ιουνίου
;Πόλεμος και επιθέσεις
*Σε βομβιστική επίθεση καμικάζι σε πλήθος προσκυνητών σε σιιτικό τέμενος στην ανατολική Βαγδάτη σκοτώνονται 10 πολίτες. (Sputnik)

;Καταστροφές και δυστυχήματα
*Από τη συντριβή αεροσκάφους τύπου Beechcraft King Air που ελάμβανε μέρος σε επιχειρήσεις με αλεξίπτωτα κοντά στην Οάχου στη Χαβάη σκοτώνονται όλοι οι 11 επιβαίνοντες σε αυτό. (''The Guardian'')

## 22 Ιουνίου
;Πόλεμος και επιθέσεις
*Απόπειρα πραξικοπήματος εκδηλώνεται στην περιφέρεια Αμχάρα της Αιθιοπίας, με αποτέλεσμα αρκετούς νεκρούς, μεταξύ των οποίων και ο περιφερειακός πρόεδρος Αμπάτσιου Μεκόνεν και ο αρχηγός του Γενικού Επιτελείου Στρατού των Ενόπλων Δυνάμεων της χώρας, Στρατηγός Σεάρε Μεκόνεν. (BBC)

;Καταστροφές και δυστυχήματα
*Από την κατάρρευση επταώροφου κτηρίου στην πόλη Σιχανουκβίλ της Καμπότζης σκοτώνονται τουλάχιστον 28 άτομα και τραυματίζονται άλλα 25. (The Guardian)

;Διεθνείς σχέσεις
*Οι Ηνωμένες Πολιτείες ανακοινώνουν "μεγάλες" κυρώσεις εναντίον του Ιράν προκειμένου να το αποτρέψουν να αποκτήσει πυρηνικά όπλα. (BBC) (Al Jazeera)

;Πολιτική και εκλογές
*Μαυριτανικές προεδρικές εκλογές (2019)
**Οι ψηφοφόροι στη Μαυριτανία προσέρχονται στις κάλπες για την εκλογή νέου προέδρου. Οι εκλογές μπορεί να σηματοδοτήσουν την πρώτη δημοκρατική παράδοση εξουσίας, καθώς ο Μοχάμεντ Ουλντ Αμπντέλ Αζίζ πρόκειται να παραιτηθεί, έπειτα από δύο προεδρικές θητείες. (DW)

## 23 Ιουνίου
;Πολιτική και εκλογές
*Στις επαναληπτικές δημοτικές εκλογές που διεξάγονται στην Κωνσταντινούπολη, μετά την απόφαση της εκλογικής επιτροπής για επανάληψη των εκλογών, κερδίζει ο αρχηγός της αντιπολίτευσης Εκρέμ Ιμάμογλου. (BBC)
*Εκατοντάδες χιλιάδες πολιτών, 250.000, σύμφωνα με τους οργανωτές και πολλά μέσα ενημέρωσης, συγκεντρώνονται στην Πράγα ζητώντας την παραίτηση του πρωθυπουργού Αντρέι Μπάμπις, στη μεγαλύτερη εκδήλωση λαϊκής διαμαρτυρίας στη χώρα από τη Βελούδινη Επανάσταση, που σήμανε τον τερματισμό του κομμουνιστικού καθεστώτος στην Τσεχοσλοβακία. (CNN)

## 24 Ιουνίου
;Πόλεμος και επιθέσεις
*Πεθαίνει έπειτα από τραυματισμό του στη διάρκεια της προχθεσινής απόπειρας πραξικοπήματος ο γενικός εισαγγελέας της περιφέρειας Αμχάρα της Αιθιοπίας, Μιγκμπάρου Κεμπέντε. Ο στρατηγός ο οποίος φέρεται να βρίσκεται πίσω από το πραξικόπημα, ο Ασαμίνιου Τσίγκε, φέρεται να σκοτώθηκε στη διάρκεια της απόπειρας. (DW)
*Μεταμφιεσμένοι άντρες σκοτώνουν 50 άτομα στην πόλη Μπαχίρ Νταρ της Αιθιοπίας. (Reuters)

;Πολιτική και εκλογές
*Ο υπουργός Άμυνας του Περού Χοσέ Ουέρτα, πεθαίνει ξαφνικά από ανακοπή της καρδιάς στη διάρκεια της εργασίας του. (CNN en Español) (Perú 21) 

;Αθλητισμός
*Οι πόλεις Μιλάνο και Κορτίνα ντ' Αμπέτσο της Ιταλίας επιλέγονται ως τα μέρη που θα φιλοξενήσουν τους Χειμερινούς Ολυμπιακούς Αγώνες του 2026. (BBC)

## 25 Ιουνίου
;Οικονομία
*Το Σαν Φρανσίσκο γίνεται η πρώτυη αμερικανική πόλη που απαγορεύει την πώληση του ηλεκτρονικού τσιγάρου. (BBC)

;Νόμος και έγκλημα
*Το Ιλινόις γίνεται η 11η πολιτεία των ΗΠΑ που νομιμοποιεί τη χρήση κάνναβης για διασκέδαση. (AP)

## 26 Ιουνίου
;Νόμος και έγκλημα
*Η κυβέρνηση του Καναδά συμπεριλαμβάνει τις νεοναζιστικές ομάδες Αίμα & Τιμή και Combat 18 στον κατάλογο με τις οργανώσεις που θεωρεί τρομοκρατικές. Είναι η πρώτη φορά που ακροδεξιές ομάδες έχουν οριστεί ως τρομοκρατικές στον Καναδά.(Global News)

;Επιστήμη και τεχνολογία
*Οι υψηλότερες θερμοκρασίες τον μήνα Ιούνιο καταγράφονται στη Γερμανία, την Πολωνία και την Τσεχία, εν μέσω κύματος καύσωνα στη Δυτική και την Κεντρική Ευρώπη. (BBC) (Weather Underground)

## 27 Ιουνίου

;Καταστροφές και δυστυχήματα
*Από την πτώση αεροσκάφους της Angara Airlines κατά την προσγείωσή του στον αεροδρόμιο του Νιζνεανγκάρσκ, στην Άπω Ανατολή της Ρωσίας, σκοτώνονται τα δύο από τα 47 άτομα που επιβαίνουν σε αυτό.(Aviation Safety Network)

;Πολιτική και εκλογές
*Σχηματίζεται στη Δανία η σοσιαλδημοκρατική κυβέρνηση της Μέττε Φρεντέρικσεν. (Bloomberg)

## 28 Ιουνίου
;Πόλεμος και επιθέσεις
*Γύρω στα 100 άτομα σκοτώνονται σε συγκρούσεις μεταξύ του συριακού στρατού, ανταρτών και τζιχαντιστών στη βορειοδυτική Συρία. (France 24)

;Νόμος και έγκλημα
*Για πρώτη φορά έπειτα από 43 χρόνια, η Σρι Λάνκα μισθώνει δημίους για την επαναφορά της θανατικής ποινής. (The Guardian)

;Επιστήμη και τεχνολογία
*Στην Ισπανία δύο άτομα πεθαίνουν από τον καύσωνα. (Express) (CNN) 

## 29 Ιουνίου
;Διεθνείς σχέσεις
* Διεξάγεται στην Οζάκα της Ιαπωνίας η σύνοδος κορυφής των G20. (''The Washington Post'')
**Στην ίδια σύνοδο κορυφής, η Αργεντινή, η Βραζιλία, ο Καναδάς και η Χιλή σε κοινό ανακοινωθέν τους καταδικάζουν την κυβέρνηση της Βενεζουέλας. (''Clarín'')

## 30 Ιουνίου
;Διεθνείς σχέσεις
*Ο Ντόναλντ Τραμπ διασχίζει τη γραμμή που χωρίζει τη Νότια από τη Βόρεια Κορέα και συναντάται με τον Βορειοκορεάτη ηγέτη Κιμ Γιονγκ Ουν. Ο Τραμπ γίνεται ο πρώτος εν ενεργεία Αμερικανός πρόεδρος που πατά στο έδαφος της Βόρειας Κορέας. (skai.news) 

;Καταστροφές και δυστυχήματα
*Δέκα άτομα σκοτώνονται από τη συντριβή αεροσκάφους τύπου Beechcraft BE-350 King Air στο αεροδρόμιο του Άντισον του Τέξας. (NBC News)

;Πολιτική και εκλογές
*Διεξάγονται δημοτικές εκλογές στην Αλβανία σε κλίμα ηρεμίας αλλά χωρίς συμμετοχή της αντιπολίτευσης, η οποία ζητά την παραίτηση της κυβέρνησης Ράμα. (kathimerini.gr)

06